Tuis - SASNEV
WELKOM BY DIE SUID-AFRIKAANSE SENTRUM VIR NEDERLAND EN VLAANDERE
For COVID-19 updates, visit the official government website
LEES HIER OOR ONS PROJEKTE
By SASNEV is daar iets na elke smaak – ‘n uitgebreide biblioteek, boekbekendstellings, ‘n markdag, en meer.
Eenders & Anders – Hierdie vlagskipprojek wil Afrikaanstalige leerders bekend stel aan die Nederlandse taal en kultuur. Die interaktiewe lesformaat geniet internasionaal aandag.
Eenders & Anders – Hierdie vlagskipprojek wil Afrikaanstalige leerders bekend stel aan die Nederlandse taal en kultuur. Leerders van Graad 6 tot 11 aan ’n verskeidenheid van skole sal voorgestel word aan die Nederlandse stadslewe, kos, rolmodelle, onspanningslewe en meer. Die interaktiewe en innoverende lesformaat – wat uiteindelik ook in ’n digitale formaat beskikbaar sal wees – geniet reeds internasionaal aandag. Eenders & Anders ondersteun ook die nasionale skoolkurrikulum.
Die plek vir ’n kulturele gesprek is hier, by SASNEV. Of jy dit in Nederlands, Afrikaans of Engels wil doen of aanhoor, hier staan ’n podium vir kulturele rolspelers om hul woord te doen.
Die plek vir ’n kulturele gesprek is hier, by SASNEV. Of jy dit in Nederlands, Afrikaans of Engels wil doen of aanhoor, hier staan ’n podium vir kulturele rolspelers om hul woord te doen. Talle besoekers daag gereeld op om deel te neem aan die boek- en kultuurgesprekke, aangebied deur bekende skrywers, akademici en wetenskaplikes uit Suid-Afrika, Nederland en Vlaandere. As ’n aktiewe, dinamiese taal- en kultuursentrum is SASNEV die natuurlike tuiste vir die uitdagende en inspirerende sprekers, kunstenaars en uitstallers wie elke jaar vars idees aanbied en besprekings oor die letterkunde, kultuur, kuns en sosio-politieke sake ontlont. Besoek ons Kalender of Facebook-blad vir besonderhede en program.
In Maart 2017 het Stefan Hertmans, één van Vlaandere se grootste hedendaagse skrywers en schrijver van die boek Oorlog en Terpentijn, Suid-Afrika besoek.
In Maart 2017 het Stefan Hertmans, één van Vlaandere se grootste hedendaagse skrywers, Suid-Afrika besoek. Hierdie projek maak dit moontlik vir skrywers om ‘n toer ná of deur Suid-Afrika te onderneem en om hulle werk aan Suid-Afrikaners bekend te stel. Veral leeskringe, maar ook ander publiek, word blootgestel aan die Nederlandse en terselfdertyd ook aan Afrikaanse letterkunde. Waar moontlik word werkswinkels, lesings en byeenkomste georganiseer. In 2017 het SASNEV kragte saamgesnoer met die Universiteit van Stellenbosch se jaarlikse Woordfees. Hierdie boektoer word elke jaar net groter en sorg vir die versterking van vriendskapsbande tussen Nederlandse, Vlaamse en Suid-Afrikaanse uitgewerye, skrywers, leeskringe en individue, wat weer kan lei tot wedersydse besoeke, verhoogde (veral via die internet) kommunikasie, meer wedersydse vertaalde boeke en veral tot ‘n hernude onderlinge positiewe kulturele belangstelling in mekaar se kultuur. Drie groot Suid-Afrikaanse uitgewers is al by hierdie projek betrokke: Protea Boekhuis, Lapa-uitgewers en NB-uitgewers.
Vra gerus 'n vraag of laat 'n opmerking
Opmerkings / Vrae *
Die SASNEV-sentrum is geleë by Sentraalplein 4, Pinelands, Kaapstad 7405, Suid-Afrika.
Kantoorure: Maandag tot Vrydag – 10.00 tot 14.00
Tel: + 27 (0) 21 531 5831
Faks: + 27 (0) 21 531 7224
Koördinate: S 33° 56′ 24.144″	O 18° 29′ 46.978″
BLY OP HOOGTE VAN NUUS EN GEBEURE
Teken asseblief in op ons nuusbrief d.m.v. die vorm hiernaas, of volg ons gebeure op Facebook.